Vul jou lewe met voëlgesang… in 'n boek! - ProAgri
by Annemarie Bremner 21st February 2019, 4:22 pm 1k Views Comments Off on Vul jou lewe met voëlgesang… in 'n boek!
Wedstryd! Wen die boek.
Jy hoef nie 'n gesoute voëlkyker te wees om hierdie pragpublikasie van Briza Publikasies te geniet nie. Slim tegnologie maak dit moontlik om saam met die skitterende foto's van Suid-Afrika se wye reeks voëlspesies ook te luister hoe hulle sing!
Saam met die elektroniese klankleser wat soos 'n klein wonderwerkie elke voël se geroep uit sy foto optower, sal die boek ure se ononderbroke genot verseker.
Dit is werklik 'n omvattende werk met volledige spesiebeskrywings en agtergrondinligting oor die wonderwêreld van voëls. Die voëls is in vier hoofgroepe verdeel:
Sappi is die hoofborg van die publikasie en Steve Binnie, die hoofuitvoerende beampte, sê in sy voorwoord dat natuurbewaring baie belangrik vir die maatskappy is. 'n Derde van hulle eiendom is nie beplant nie en word volgens biodeversiteitbewaringsriglyne bestuur. Meer as 450 voëlspesies, insluitend 'n aantal bedreigde spesies, is al hier waargeneem.
Die boek, saam met die klankleser, sal een van die kosbaarste geskenke wees wat jy aan jouself of 'n spesiale persoon in jou lewe kan gee. Gebruik dit vir opvoeding, voëlkyk of sommer net 'n skatkis vol vreugde in jou sitkamer of agterplaas.
Een gelukkige ProAgri-leser kan ook 'n eksemplaar van die boek wen (klankleser uitgesluit). Stuur vir ons jou mooiste foto van 'n voël wat ons kan publiseer. Net een foto per deelnemer. Foto's moet groter as 1 mb wees en die keuse van die wenfoto sal berus by die redakteur. Inskrywings sluit op Vrydag 22 Maart en die wenner sal op 27 Maart in ProAgri se e-nuusbrief aangekondig word. Stuur jou foto na esta@proagri.co.za.